**INTROSPECŢIE**

*STOMFF ANDREI AUREL*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

INTROSPECŢIE

Mă-ntreb, să fi greşit crezând că ştiu

Când forma are fond şi fondul formă?

E scrisă lumea poate-n altă normă

Şi nefiind geniu sunt un loc pustiu?

Junimea s-a întors în lutul sfânt

Al ţării unde-a fost izvor curat,

Şi iată-mă deodată vinovat

Că nu sunt june însă totuşi sunt.

Când s-a curbat lumina de la stea

În ce mileniu s-a lovit, de cine?

Şi cât de strâmbă intră azi în mine?

Care cuante mă orbesc din ea?

Mi-e teamă că mă-ntorc la Maiorescu

La criticile ce mi-au fost ceaslov

Şi voi citi cu drag, fără istov

Poeme scrise-atunci de Eminescu.

Doar vremea dă valoare unui vers!

Mă duc să caut vechiul Univers.